Аԥсны атәылауаҩ даанкылоуп аџьаԥҳани анаркотикқәеи ҵәахны иахьимаз азы
© Sputnik / Табылды КадырбековРуки в наручниках.
© Sputnik / Табылды Кадырбеков/
Иаанкылоу ахаҿы Гал араион Аԥсны аҩнуҵҟатәи аусқәа рминистрра аамҭалатә аанкыларҭахь днагоуп.
АҞӘА, нанҳәа 24 - Sputnik. Гал араион Алада Барӷьаԥ инхо Гьаргь Гәаӡба дааныркылеит арҭҟәацгақәа, аџьаԥҳаны, анаркотикатә маҭәашьарқәа имоуп ҳәа гәҩарас дҟаҵаны. Абри атәы аанацҳауеит Аԥсны АШәМ апресс-маҵзура.
Иҩны анеимырда, ирбеит ҩ-гранатак "Ф-1", 45 патрон згәыцә 5,45 миллиметр иҟоу, Калашников иавтомат амагазинқәа ҩба, анаркотикатә маҭәашьар каннабис "марихуана". Аексперт-криминалистикатә центр аҿы ишьақәдыргылеит иаарԥшыз арҭҟәацгақәеи аџьаԥҳани ахархәара шрылшо. Иаарԥшыз "амарихуана" 286,7 грамм акапануан.
Гәаӡба Гал араион ААР аамҭалатәи аанкыларҭахь днагоуп.
Гал араион апрокуратура ашьаус хацнаркит закәаншьаҭада абџьари, уи амаҭәахәқәеи, аџьаԥҳани, арҭҟәацгақәеи раахәара, рыҵәахра, рымҩангара рзи иара убасгьы закәаншьаҭада анаркотикатә маҭәашьар амазаарази.